‎जैसे ही मैंने उससे दूर हटने की कोशिश की
‎उसने मेरा गला पकड़ लिया
‎और बहुत ज़ोर से दबाया,
‎और मैं बहुत डर गई थी।
‎मिसूरी ‎डिपार्टमेंट ऑफ़ करेक्शन्स
‎मुझे पता था कि इसे ख़त्म करने का ‎सिर्फ़ एक ही तरीका है।
‎और…
‎और मैं इसे मेरी मौत से ख़त्म नहीं करना चाहती थी।
‎अमेरिका में हर साल 8,000 से ज़्यादा
‎लोगों को हत्या के जुर्म का दोषी पाया जाता है
‎इनमें से, 12 प्रतिशत से भी कम महिलाएं होती हैं
‎मुझे पता था कि मुझे…
‎लड़ना पड़ेगा।
‎यह क़ेदी संख्या 1335965 की कहानी है
‎NETFLIX सीरीज़
‎मां का प्यार
‎राज्य जेल की संपत्ति ‎घुसपैठ निषिद्ध है
‎मिसूरी डिपार्टमेंट ऑफ़ करेक्शन्स ‎चिलकॉथी करेक्शनल सेंटर
‎साल 2017 में, जेमा डोनाह्यू ने अपने पति, ‎जवोन डोनाह्यू की गोली मारकर हत्या कर दी
‎मुक़दमे के दौरान, उसे ख़ुद को जानबूझकर की गई ‎हत्या का दोषी मानने से इनकार कर दिया
‎मेरे माता-पिता एक-दूसरे से बहुत प्यार करते थे।
‎मुझे याद है कि मेरे पिता रोज़ सुबह रसोई में आकर ‎मेरी मां को चूमते थे और…
‎मैं हमेशा से वही चाहती थी।
‎मेरा नाम जेमा डोनाह्यू है।
‎मुझे डिपार्टमेंट ऑफ़ करेक्शन्स में ‎दस साल की सज़ा हुई थी।
‎मैं बर्लिन, जर्मनी में पैदा हुई थी।
‎मेरे पिता सेना में थे।
‎मैं अपने परिवार की लाडली थी।
‎सब कहते हैं कि बच्चे बिगड़े हुए होते हैं
‎पर मेरे परिवार में ऐसा नहीं था।
‎मुझे किसी बात की छूट नहीं मिलती थी।
‎जैसे, कुछ बुरा होने से पहले ही मुझे उसकी ‎सज़ा मिल जाती थी।
‎हमारे दोस्त नहीं थे क्योंकि हमें हर पांच साल में ‎हमें घर बदलना पड़ता था।
‎तो, हम एक परिवार के रूप में ‎एक-दूसरे के बहुत करीब थे।
‎साल 1990 में, जेमा अमेरिका वापस आ गई,
‎पहले मिसीसिपी, और फिर मिसूरी में बस गई
‎दूसरी क्लास से लेकर छठी क्लास तक ‎मैंने घर पर ही पढ़ाई की।
‎और फिर मेरी मां ने मुझे और मेरे भाई को ‎पब्लिक स्कूल में भर्ती कराने का फ़ैसला किया।
‎वहां के बच्चे मुझसे बहुत ज़्यादा समझदार थे।
‎वे दुनिया के बारे में मुझसे ज़्यादा जानते थे
‎और मुझे लगता है कि मुझे बहुत अंधेरे में रखा गया था।
‎मिडल स्कूल में मेरा आख़िरी साल बहुत मुश्किल था।
‎जब जेमा 13 साल की थी,
‎तो करीब 20 साल के आदमी ने ‎उसका यौन उत्पीड़न किया
‎उस हमले के बाद, मैंने अपनी मां से ‎पुलिस को ना बताने को कहा
‎क्योंकि मैं ऐसा दिखाना चाहती थी
‎कि कुछ हुआ ही नहीं।
‎और उन्होंने मुझसे वादा किया कि वे नहीं बताएंगीं ‎और फिर उन्होंने बता दिया।
‎पुलिस
‎मुझे याद है कि पुलिस अफ़सर मेरी मां को रोकने ‎की कोशिश कर रहे थे
‎मामला दर्ज कराने से,
‎पर मेरी मां मेरा हमारा बहुत ख़्याल रखती थीं,
‎तो उन्होंने वह मामला जारी रखा।
‎जेमा के हमलावर को आख़िरकार दोषी पाया गया ‎और उसे 120 दिनों की जेल हुई
‎पर हमले की जानकारी जल्द ही सार्वजनिक हो गई
‎मुझे बहुत बदमाशी झेलनी पड़ी।
‎मुझे स्कूल डिस्ट्रिक्ट छोड़ना पड़ा।
‎मेरी किशोरावस्था में जो कुछ हुआ
‎उसके लिए मैं अपनी मां को दोषी मानती हूं।
‎वे बहुत रक्षात्मक बन गईं।
‎मुझे दोस्त बनाने की इजाज़त नहीं थी।
‎मेरी मां सबकी जांच-पड़ताल करती थीं।
‎तो मैं घर पर ज़्यादा रहती थी।
‎सोलह साल की उम्र में अपने सीनियर वर्ष में ‎जेमा गर्भवती हो गई
‎मेरे आसपास सब लोग कह रहे थे ‎कि मैंने अपनी ज़िंदगी बर्बाद कर ली है।
‎और जिस दिन मैंने अपने बेटे को जन्म दिया
‎और उसकी आंखों में देखा,
‎तो मुझे पता चल गया
‎कि ऐसा कुछ नहीं है जो मैं
‎अपने बच्चों के लिए नहीं करूंगी।
‎जब उसका बेटा बेंजामिन तीन साल का था, ‎तो उसकी बेटी कारमेला पैदा हुई
‎दुनिया में इससे अच्छा कुछ नहीं है
‎कि आप कड़ी मेहनत करके घर वापस आएं…
‎दरवाज़ा खोलें
‎और बच्चे भागकर आएं और आपको गले लगा लें।
‎मुझे एक मिनट दीजिए।
‎साल 2007 में, जेमा अकेली थी
‎और अपने दो बच्चों के साथ ‎वारन्सबर्ग, मिसूरी में बस गई
‎कॉलेज में पढ़ते हुए, वह जवोन डोनाह्यू से मिली
‎हमारे आपसी दोस्त ने हमें मिलवाया।
‎जवोन जेल में था
‎और वहां से छूट रहा था।
‎और उसी आपसी दोस्त ने मुझसे पूछा
‎कि क्या मैं होम प्लान के लिए अपना पता दे सकती हूं।
‎और मैंने हां कहा।
‎मुझे याद है कि मैं उसके बचपन को लेकर बहुत उत्सुक थी
‎क्योंकि वह मेरे बचपन से बहुत अलग था।
‎वह कई लोगों के साथ रहा और…
‎जो कि मेरे लिए नई बात थी
‎और वह मेरे लिए त्रासदी भरा था।
‎वह पहले ड्रग्स बनाने और बेचने के लिए
‎जेल गया था।
‎पर मैं सोचती थी कि वह सुधर चुका है
‎और उसने अपनी ज़िंदगी बदल ली है।
‎तो, शुरुआत से ही, मुझमें एक…
‎चाह थी, जैसे मुझे उसे बचाने की ज़रूरत है।
‎हमने कभी ये तय नहीं किया कि ‎हम दोनों साथ रहेंगे।
‎यह बस हो गया।
‎मैं सेंट्रल मिसूरी विश्वविद्यालय में पढ़ रही थी।
‎और वह बच्चों के साथ घर पर रहता था।
‎और यही बात बेहद मायने रखती थी
‎कि उसपे मैं अपने बच्चों का भरोसा कर रही थी।
‎रिश्ता शुरू होने के चार महीने बाद
‎पुलिस उनके घर खोज वारंट लेकर पहुंची
‎उस वक़्त अफ़सर ने मुझसे कहा था
‎जवोन काउंटी का मशहूर क्रैक कोकीन डीलर है।
‎और मैं हैरान हो गई
‎क्योंकि मैंने कभी भी कुछ देखा या सुना नहीं था।
‎और वह पहला मौका था
‎जब मुझे एहसास हुआ कि
‎शायद मेरी पीठ पीछे ऐसा बहुत कुछ हो रहा था
‎जिसके बारे में मुझे पता नहीं था।
‎मैं जवोन से बहुत नाराज़ थी।
‎और मैंने कहा, ‎"तुम्हें जाना होगा। हमें अकेला छोड़ दो।"
‎और उसने मेरी गर्दन पकड़ी और बहुत ज़ोर से दबाने लगा
‎और वह मेरा गला दबा रहा था।
‎मुझे इतना ही याद है कि मैं सांस नहीं ले पा रही थी ‎और बहुत डरी हुई थी।
‎और वह कह रहा था, "तुम मुझे कभी नहीं छोड़ोगी।
‎तुम तभी जा पाओगी, ‎जब मैं तुम्हें मार दूंगा, कमीनी।"
‎मुझे याद है मैं उससे कहा था, ‎"मैं तुमसे प्यार करती हूं।
‎तुम मेरे साथ ऐसा क्यों कर रहे हो?"
‎और उसने कहा,
‎"डर प्यार से ज़्यादा चलता है।"
‎वह कभी यह नहीं सुनना चाहता था कि
‎मैं उससे प्यार करती हूं।
‎जेमा जवोन के साथ ही रही
‎और 2011 में, उसने जवोन से शादी करने को हां कह दी ‎और वे पेन्सिलवेनिया जाकर बस गए
‎मैं सोचती थी कि अगर मैं उसकी मदद कर पाऊं
‎या उसे ड्रग्स से दूर कर सकूं,
‎तो हमारी शादी बेहतर हो जाएगी।
‎पर जवोन का उत्पीड़न ‎हमारी पूरी शादी के दौरान चलता रहा।
‎मुझे बहुत पहले ही समझ आ गया था
‎कि अगर उसके मेरा गला दबाते हुए मैं विरोध ना करूं,
‎तो मैं जल्दी बेहोश हो जाऊंगी।
‎और इससे चीज़ें आसान हो गईं।
‎मैं मानती हूं
‎कि जवोन मुझसे प्यार करता था।
‎पर वह उसे सिर्फ़ हिंसा से ही जता सकता था।
‎वह बस एक…
‎बुरा सपना था,
‎पर मुझे लगता है कि उसने ही
‎अच्छे वक़्त को इतना ख़ुशनुमा बना दिया
‎क्योंकि वह बहुत कम होता था
‎और हम उसकी क़द्र करते थे।
‎शादी के पांच साल बाद, ‎आख़िरकार जेमा ने जवोन को छोड़ दिया
‎वह अपने बच्चों के साथ फिर से मिसूरी में ‎अपने माता-पिता के पास रहने लगी
‎पर जवोन उसके पीछे आ गया
‎और उसे इस रिश्ते में रहने के लिए मना लिया
‎मैं नहीं चाहती थी कि किसी को पता चले ‎कि स्थिति कितनी ख़राब है,
‎तो मैंने सब कुछ छुपाकर रखा ‎और उसे ख़ुश रखती रही।
‎पर फिर वह अपने पुराने दोस्तों के करीब हो गया ‎और फिर से ड्रग्स लेने लगा,
‎और सब बर्बाद हो गया।
‎उसने मुझे कमरे में बंद कर दिया।
‎बेल्ट से मारा।
‎मेरा यौन शोषण करते हुए ‎मेरे गले चाकू और पेचकस लगाए।
‎और वह मुझसे कहता था,
‎"मैं सबको मार डालूँगा।"
‎और मैंने यकीन कर लिया।
‎मुझे पता था, इस वक़्त…
‎कुछ बदलने की ज़रूरत है
‎क्योंकि अब यह मेरे बारे में नहीं है।
‎वह सिर्फ़ मुझे ही चोट नहीं पहुंचा रहा था ‎वो अब सबको मारने की धमकी दे रहा था।
‎मार्च 2017 में, जेमा की मां ने जवोन के ख़िलाफ़
‎एक अस्थाई निरोधक आदेश लेने में ‎जेमा की मदद की
‎इस आदेश ने जवोन के जेमा या उसके परिवार ‎से संपर्क करने पर रोक लगा दी
‎जो हमें लाया गुड फ़्राइडे के दिन,
‎जो था 14 अप्रैल 2017 को।
‎मुझे याद है कि मैं बहुत घबराई हुई थी
‎क्योंकि सुरक्षा का आदेश लेने के बाद
‎मैं पहली दफ़ा घर पर अकेली होने वाली थी।
‎भगवान इस रसोई पर कृपा करें
‎मैं नीचे गई।
‎और मैंने अपने पारिवारिक कमरे का दरवाज़ा खोला…
‎जवोन वहां खड़ा था।
‎वह मेरी तरफ़ बढ़ा और मेरा गला पकड़ लिया।
‎वह मेरी गर्दन पकड़ के मुझे सीढ़ियों से
‎ऊपर घसीटने लगा।
‎जब आपकी जान किसी और के हाथों में होती है,
‎तो यह दुनिया की सबसे डरावनी चीज़ होती है।
‎वह देखने लगा कि
‎खिड़कियां और दरवाज़े बंद हैं।
‎वह वापस नीचे चला गया।
‎और फिर,
‎उसने मेरा नाम पुकारा।
‎और मैं नीचे गई।
‎और जब मैं बेडरूम में गई
‎और उसके हाथ में एक बंदूक थी।
‎और उसने ट्रिगर दबा दिया।
‎और बंदूक जाम जो गई। वह चली नहीं।
‎बंदूक के ना चलने से उसे गुस्सा आ गया
‎और वह उसे मेरे सिर पर मारने लगा।
‎और जब भी वह मारता,
‎तो वह नीचे गिर जाती।
‎तो मैंने उसे उठा लिया, ‎और मुझे याद है कि…
‎मैंने उसकी ओर निशाना लगाया और…
‎मैंने कहा, "बस चले जाओ। बाहर निकलो।"
‎और वह जाना नहीं चाहता था।
‎तो वह आगे बढ़ा,
‎और जब भी वह कदम बढ़ाता, ‎मैं बस ट्रिगर दबा देती।
‎मैंने उसे यहां उसके बाएं कंधे पर गोली मारी।
‎और वह चिल्लाया,
‎"तुमने मुझे गोली मार दी।"
‎और फिर मेरी ओर लपका और मेरी कलाइयां पकड़ लीं।
‎तो मेरे हाथ इस तरह थे,
‎और उसने मेरी कलाइयां पकड़ी हुई थीं,
‎और मैंने फिर से ट्रिगर दबा दिया।
‎और वह मुझे इधर-उधर उछाल रहा था ‎और मुझे फ़र्श पर गिरा रहा था।
‎और उसी दौरान मैंने फिर से ट्रिगर दबा दिया।
‎हम दोनों के ज़मीन पर गिरते हुए,
‎जब वह मेरे ऊपर गिरा,
‎तो उसने कहा, "भाड़ में जाओ! ‎हम दोनों साथ में मरेंगे, कुतिया।"
‎और उसने मेरे सिर की बगल में अपना सिर रखा
‎और बंदूक का पिछला भाग पकड़ा,
‎और उसे अपने कान की तरफ़ कर दिया।
‎और मैंने हैंडल पकड़ा
‎और ट्रिगर दबा दिया।
‎और…
‎मुझे सिर्फ़ आख़िरी गोली याद है।
‎मुझे अपने ऊपर उसका वज़न ‎महसूस हो रहा था।
‎सब कुछ काला था।
‎मुझे पता ही नहीं चला कि मेरी आंखें बंद थीं।
‎मुझे लगा सब कुछ काला है क्योंकि मैं मर चुकी हूं।
‎मुझे लगा वह…
‎और फिर,
‎जब मुझे एहसास हुआ कि ‎"सब ख़त्म हो गया। मैं मरी नहीं।
‎तो मैं उसके नीचे से बाहर निकली।
‎मेरी मां काम से वापस आ गई थीं…
‎और फ़ोन बज रहा था।
‎और कॉलर आईडी पर जॉनसन काउंटी लिखा था।
‎मुझे 911 पर फ़ोन करना याद नहीं है, ‎पर मुझे याद है कि मैंने 911 पर फ़ोन किया था।
‎और मैंने फ़ोन उन्हें दे दिया।
‎और मैं ना में अपना सिर हिला रही थी।
‎मैं कह रही थी, "प्लीज़।"
‎मुझे लगा कि उस लम्हे में
‎अपने परिवार और अपने बच्चों की ‎रक्षा करने के लिए सबसे अच्छा फ़ैसला
‎यही था कि…
‎मैं किसी को पता ना लगने दूं।
‎मेरी मां ने फ़ोन लिया।
‎और कहा कि गलती हो गई। ‎हम फ़ोन नहीं करना चाहते थे।
‎फिर डिस्पैच ने उनसे कहा,
‎"हम फिर भी किसी को वहां भेज रहे हैं।
‎तो मैं बाहर जाकर बैठ गई
‎और पुलिस का इंतज़ार करने लगी।
‎मुझे याद है कि मेरी मां बाहर आईं
‎और मेरे कंधे को दबाया और कहा,
‎"अंदर आ जाओ, जेम। कोई नहीं आ रहा।"
‎गोलीबारी के सात दिन बाद,
‎जेमा को गिरफ़्तार कर लिया गया ‎और जवोन की हत्या का आरोप लगाया गया
‎कॉफ़ी हाउस ‎छुट्टी के घंटे
‎मेरा नाम मार्गरेट हेफर्नन है
‎और मैं जेमा डोनाह्यू की मां हूं।
‎जेमा मेरे तीन बच्चों में सबसे छोटी है।
‎मुझे याद है जब वह शिशु थी ‎और मेरी गोद में बैठी थी,
‎तो मैंने कहा था, ‎"तुम कभी बहुत बड़ी नहीं होगी।"
‎वह पढ़ाई में बहुत अच्छी थी।
‎सबकुछ सही चल रहा था
‎तेरह साल की उम्र तक, जब उसका एक 21 वर्षीय ‎आदमी ने यौन उत्पीड़न किया था।
‎जेमा के 1998 उत्पीड़न के बाद, ‎उसके हमलावर पर आरोप नहीं लगाए गए थे
‎मुझे बहाने सुनाए गए कि उसे ढूंढ़ा नहीं जा सका है।
‎मैं हैरान रह गई।
‎मार्गरेट ने हालात को अपने नियंत्रण में ‎लेने का फ़ैसला किया
‎तो मैंने अपने बेटे को स्कूल जाने के लिए कहा।
‎जो आदमी मुझे सबसे पहले उसका पता बताएगा
‎उसे मैं सौ डॉलर दूंगी।
‎और 15 मिनट में, वह फ़ोन बजा
‎और मुझे पता चल गया कि वह कहां है।
‎और मैं बाहर गई
‎और कार में बैठ गई
‎और उसके अपने घर से निकलने का इंतज़ार किया
‎और उसका पीछा करने लगी।
‎वह मेरी तरफ़ बढ़ा और मुझे गालियां देने लगा।
‎ऐसा लगा जैसे मेरे अंदर कुछ जल उठा हो।
‎और मैं सीधे उसकी तरफ़ कार बढ़ाने लगी।
‎मैं उसको कुचलने वाली थी।
‎और वह आदमी झाड़ियों में कूद गया।
‎आप कह सकते हैं कि मेरी सोचने समझने की ‎शक्ति ही चली गई थी।
‎शेरिफ़ का विभाग मेरे घर आया।
‎शेरिफ़
‎उन्होंने कहा,
‎अगर तुम उन पर इल्ज़ाम ना लगाओ,
‎तो वे तुम पर इल्ज़ाम नहीं लगाएंगे।
‎और मैंने कहा, मैं इल्ज़ाम लगाऊँगी।
‎जेमा पुलिस से संपर्क करने के लिए
‎मुझसे बहुत नाराज़ थी।
‎उसे लगा कि मैंने उसे धोखा दिया
‎और मैं कहूंगी कि इस वजह से
‎उसकी किशोरावस्था में हमारा रिश्ता ‎बहुत ख़राब हो गया।
‎आप अपने बच्चे की रक्षा करना चाहते हैं।
‎आप स्थिति को संभालना चाहते हैं।
‎और यह मेरे हाथ में नहीं था।
‎जवोन के साथ अपनी पूरी शादी के दौरान, ‎जेमा ने उसके उत्पीड़न को अपनी मां से छिपाया
‎पर साल 2014 में, मार्गरेट को शक हो गया कि जवोन ‎जेमा का उत्पीड़न करता है और उन्होंने उससे बात की
‎मैंने उससे सवाल किए,
‎और कहा, "क्या तुमने मेरी बेटी पर हाथ उठाया?"
‎और उसने जवाब नहीं दिया।
‎और मैंने कहा, "तुमने चुप रहकर मेरे सवाल का ‎जवाब दे दिया।"
‎मैंने कहा, "वादा करो कि तुम फिर कभी ‎उस पर हाथ नहीं उठाओगे,"
‎और उसने कुछ नहीं कहा।
‎मुझे इस बात का दुख है कि उसने मेरी बेटी को ‎बार बार चोट पहुंचाई।
‎ख़ासतौर पर, मेरे "प्लीज़ ये मत करना" ‎कहने के बाद भी।
‎वह घरेलू हिंसा की शिकार है।
‎यह आत्मरक्षा में किया गया था।
‎कोई नहीं जानता कि वे ऐसी स्थिति में क्या करेंगे ‎जब तक…
‎ऐसा कुछ हो नहीं जाता।
‎जेमा और मार्गरेट, दोनों ने ही जवोन की मौत ‎की रिपोर्ट कभी नहीं की
‎एक गुमनाम सूचना मिलने पर छह दिन बाद ही,
‎पुलिस ने जवोन की खोज शुरू की
‎जॉनसन काउंटी ‎शेरिफ़ कार्यालय और जेल
‎मेरा नाम एरोन ब्राउन है और मैं ‎जॉनसन काउंटी, मिसूरी
‎में एक मेजर हूं।
‎मुझे एक स्त्रोत का फ़ोन आया।
‎उन्होंने कहा कि जवोन डोनाह्यू को
‎उसकी पत्नी जेमा ने मार डाला है।
‎और इस दौरान,
‎उसके शव को एक खेत में ले जाकर दफ़ना दिया गया है।
‎उस "खेत" को ड्रग की जगह के रूप में ‎जाना जाता था
‎मार्गरेट और जेमा के घर से 20 मील से भी कम दूर
‎हम उस जगह "खेत" पर गए।
‎पर जॉनसन काउंटी एक देहाती काउंटी है।
‎यह जानवर चराने की जगह है।
‎तो सड़क पर गाड़ी चलाते हुए
‎आप ज़्यादा कुछ नहीं बस घर ही देख सकते हैं।
‎इस जगह की छानबीन करने के लिए ‎हमें एक हेलिकाप्टर या हवाई जहाज़ की ज़रूरत थी।
‎खेत के ऊपर उड़ान भरने से ‎कई नए ख़ुदे हुए गड्ढे दिखाई दिए
‎इस वक़्त, यह एक अपराध स्थल है।
‎तो पुलिस टेप लगा बंद किया,
‎हमने उन सब लोगों से बात की जो ‎उस संपत्ति
‎या घर में गया था।
‎और खेत में एक आदमी से बात करते हुए,
‎हमें पता चला कि उसे पता है जवोन कहां दफ़न है।
‎और वे हमें जवोन तक ले गए।
‎हमने शव को निकाला,
‎जो कि एक सफ़ेद तिरपाल में लिपटा हुआ था।
‎जॉनसन काउंटी ‎शेरिफ़ कार्यालय और जेल
‎पुलिस इंटरव्यू के दौरान, ‎मेजर ब्राउन को
‎जवोन को दफ़नाने वाले लोगों के नाम दिए गए
‎हमें तुरंत उन लोगों को ढूंढ़ कर
‎उनसे पूछताछ करनी थी।
‎और उन लोगों में से एक थी जेमा की मां।
‎अप्रैल 22, 2017 को, ‎पुलिस ने मार्गरेट से पूछताछ की
‎इसे बंद कर दो।
‎इसे बंद कर दो और मैं तुमसे बात करूंगी।
‎मार्गरेट ने पुलिस को बताया कि क्या हुआ था
‎जब वह गोलीबारी वाले दिन घर पहुंची
‎मैंने उन्हें बताया कि मैंने जेमा को ‎खोई हुई हालत में बाहर खड़े हुए देखा।
‎उसने कहा, "जवोन घर में है।"
‎मैंने कहा, "हमें पुलिस को बुलाना होगा।"
‎"नहीं, वह मर चुका है।"
‎मैंने कहा, "यकीन है कि वह मर चुका है?"
‎और उसने कहा, "वह मर चुका है।"
‎उसने 911 मिलाया था और फिर फ़ोन काट दिया।
‎911 ने पलट कर फ़ोन किया।
‎उसने फ़ोन मेरी तरफ़ फेंक दिया। ‎और अपना सिर
‎ना में हिलाने लगी, पर कुछ बोली नहीं।
‎और मैंने उनसे कहा, ‎"परेशान करने के लिए माफ़ कीजिए।"
‎कि मैंने गलती से मिला दिया।
‎और वह बोला, "बदक़िस्मती से, ‎हमें फिर भी किसी को वहां भेजना पड़ेगा।"
‎और मैंने कहा, "मैं समझती हूं।"
‎मुझे याद है मैंने उससे कहा था,
‎"जेमा, जब पुलिस आए,
‎तो मुझे कहने देना कि यह मैंने किया है।
‎मैं अपनी ज़िंदगी जी चुकी हूं।
‎तुम्हें बच्चों को बड़ा करना है।"
‎उसने कहा, "नहीं, मां। मैं नहीं करूंगी।"
‎पर मैं यही चाहती थी।
‎मैंने 13 साल की उम्र में जेमा को निराश किया था
‎और मुझे लगा
‎मैं फिर से वैसा नहीं कर सकती।
‎मुझे याद है कि हमारा रिश्ता एक दिन में ही
‎बर्बाद हो गया।
‎मैं फिर से ऐसा नहीं होने देना चाहती थी।
‎मार्गरेट और जेमा बाहर खड़े होकर ‎पुलिस का इंतज़ार कर रही थी
‎हम शायद 45 मिनट तक बाहर खड़े रहे ‎और वे आए ही नहीं।
‎और मैंने सोचा शायद यह ऐसा ही होना था।
‎जब पुलिस घर पर नहीं आई, तो कहानी मुड़ गई
‎कि हम इस मुश्किल को ‎ख़ुद ही हल करेंगे।
‎मैंने सोचा, "ठीक है, हम यह कर सकते हैं।
‎हम बच सकते हैं।"
‎जेमा का एक दोस्त शव को खेत में ‎दफ़नाने में मार्गरेट की मदद करने को तैयार हो गया
‎हमने जवोन के शव को उस जगह रखा
‎जो उसने खोदी थी।
‎और वह बोला, "मैं नहीं चाहता कि आपको पता चले ‎कि मैं उसे कहां दफ़नाऊँगा।
‎मैंने दो और गड्ढे खोदे हैं।"
‎और मैंने सोचा, "यह अच्छा है कि ‎मुझे पता नहीं होगा।
‎जेमा दफ़नाते वक़्त मौजूद नहीं थी
‎मैंने प्रार्थना की कि जेमा
‎अपना मुंह बंद रख सके
‎और यह सब किसी को बता ना दे।
‎कि हमें मरते दम तक यह राज़ रखना होगा
‎कि हमने क्या किया था।
‎अपने कबूलनामे के बाद, मार्गरेट पर एक लाश को ‎लावारिस छोड़ने का आरोप लगा
‎उसे पांच साल की निलंबित सज़ा
‎और 30 दिन जेल में रहने की सज़ा हुई
‎उसी दिन, जेमा ने गोली चलाने की बात कबूल कर ली
‎और उसपर हत्या का आरोप लगा
‎जेमा ने जानबूझकर की गई हत्या के आरोप ‎में ख़ुद को बेकसूर कहा,
‎और ख़ुद को एक पीड़ित पत्नी के रूप में पेश किया
‎कैनसस सिटी, मिसूरी
‎यूनियन स्टेशन
‎फ़ेस मास्क
‎मेरा नाम डॉ. लीसा विचर है।
‎मैं जेमा के मुकदमे के लिए राज्य द्वारा नियुक्त ‎फ़ोरेंसिक जांचकर्ता थी।
‎डॉ. विचर को जेमा का आंकलन
‎और जवोन द्वारा उत्पीड़न के इतिहास का ‎संदर्भ करने की ज़िम्मेदारी दी गई
‎जब हम घरेलू हिंसा सिंड्रोम की बात करते हैं,
‎तो हम हिंसा के चक्र की बात करते हैं।
‎वारंट ‎डोनाह्यू, जवोन
‎पहला पड़ाव है तनाव का बढ़ना।
‎जहां आप उत्पीड़न करने वाले को
‎आपसे या आपके माहौल से गुस्से में आते हुए देखते हैं।
‎दूसरा पड़ाव है संकट पड़ाव
‎यहीं हिंसा होती है।
‎उसके बाद, हनीमून पड़ाव,
‎जब उत्पीड़न करने वाला वादा करता है कि
‎वह फिर कभी ऐसा नहीं करेगा।
‎और फिर चक्र दुबारा शुरू हो जाता है।
‎एक दुर्घटना हुई थी।
‎हम एक मोटेल के कमरे में थे।
‎और जवोन ने मेरा बलात्कार किया, गुदा सेक्स किया
‎और उसके बाद उसने अपने दोस्त को फ़ोन किया
‎और मुझ पर हंस रहा था और मज़ाक़ उड़ा रहा था,
‎"इसका ख़ून बहना रुकने में कितना वक़्त लगेगा?"
‎मेरी गुदा से। और…
‎मुझे बेइज़्ज़त करने या नीचा दिखाने के लिए कुछ भी।
‎फ़ोन करके एक औरत को मारने की शेखी बघारना…
‎यह या तो एक अजीब तरीका है किसी को ‎तुम्हें रोकने के लिए बुलाने का
‎या सचमुच एक घृणित कार्य है।
‎यह ऐसा आदमी है जिसे लगता है कि
‎उसने सही किया
‎और जो उसका था वह ले लिया।
‎मैं हैरान हूं कि वह जेमा इतने दिन यह झेल पाई।
‎और इस कहानी के अंत में वह ज़िंदा है।
‎अगर वह उस दिन घर ना आया होता,
‎तो मुझे नहीं लगता कि ‎वह उसका पीछा करना छोड़ता।
‎उसमें वह हर चीज़ है
‎जो हम देखते हैं
‎और जो अध्ययन हमें एक घरेलू हिंसा ‎के शिकार
‎के बारे में बताते हैं।
‎जेमा का मुक़दमा 13 नवंबर 2018 को शुरू हुआ
‎वारन्सबर्ग, मिसूरी
‎जहां तक मुझे पता है,
‎घरेलू हिंसा के पीड़ित का आत्मरक्षा का बचाव
‎मिसूरी में अब तक सफल नहीं हुआ है।
‎यह काफ़ी वक़्त से मौजूद है, पर यह कभी भी ‎एक सफल बचाव नहीं बन पाया।
‎ठीक है, चलो।
‎पर सवाल यह नहीं है कि
‎उसे घरेलू हिंसा सिंड्रोम है या नहीं।
‎सवाल यह है कि क़ातिलाना हमला
‎सही था या नहीं।
‎जॉनसन काउंटी कोर्टहाउस
‎मुंह पर एक थप्पड़ का जवाब गोली नहीं होती।
‎मेरा नाम रॉब रसेल है
‎और मैं मिस जेमा डोनाह्यू मामले में अभियोक्ता था
‎जवोन डोनाह्यू की हत्या के लिए।
‎जब वह मेरे ऊपर गिरा, तो उसने कहा,
‎"भाड़ में जाओ! ‎हम दोनों साथ में मरेंगे, कुतिया।
‎और उसने मेरे सिर की बगल में अपना सिर रखा
‎और बंदूक का पिछला भाग पकड़ा,
‎और उसे अपने कान की तरफ़ कर दिया।
‎और मैंने हैंडल पकड़ा
‎और ट्रिगर दबा दिया।
‎और मुझे सिर्फ़ आख़िरी गोली याद है।
‎मुझे अपने ऊपर उसका वज़न ‎महसूस हो रहा था।"
‎तो,
‎उसकी कहानी मि. डोनाह्यू ‎की चोटों से मेल नहीं खाती।
‎उसके शरीर में चार गोलियां हैं।
‎एक कंधे में है।
‎एक जबड़े में है।
‎सिर में गोली
‎और एक सीधी उसकी ठुड्डी में।
‎आगे का दृश्य
‎सिर के पीछे लगी गोली घातक थी।
‎उसकी ठुड्डी के नीचे लगी गोली घातक थी।
‎उसका जबड़ा इतना टूट गया होगा
‎कि "रोमियो एंड जूलिएट" की तरह ‎बोल कर उसको बता ही नहीं पाया होगा
‎कि वह उससे प्यार करता है
‎और वे दोनों साथ मरेंगे।
‎ऐसा नहीं हुआ क्योंकि वह बोल ही नहीं सकता था।
‎तो, मुझे नहीं लगता कि जूरी को
‎उसका आत्मरक्षा वाला बहाना सच्चा लगा।
‎ज़ाहिर है, जब लोग…
‎हत्या के सबूत छिपाते हैं
‎और लाश को छिपाते हैं,
‎तो इससे यही चीज़ समझ आती है कि
‎वे जानते हैं कि उन्होंने कुछ गलत किया है।
‎तीन दिन के सबूतों के बाद, ‎जूरी ने विचार विमर्श शुरू किया
‎अगर वे मिस डोनाह्यू का आत्मरक्षा का ‎तर्क मान लेते,
‎तो उसे निर्दोष पाया जाता।
‎पर उन्होंने उसे हत्या का दोषी पाया।
‎29 जनवरी 2019 को, जेमा डोनाह्यू ‎को दस साल की सज़ा हुई
‎कैंसस सिटी, मिसूरी
‎मुझे लगता है कि जवोन की मौत के बाद ‎लिए गए फ़ैसलों ने ही
‎उसे जेल करवाई।
‎शव को दफ़नाने की बात
‎जूरी के कई सदस्यों पर असर कर गई।
‎हिस्टोरिक सिटी मार्केट ‎कैंसस सिटी
‎उसकी मां ज़रूर कुछ बेहतर कर सकती थी।
‎मुझे नहीं पता कि उसकी मां के दिमाग में
‎वह सही फ़ैसला था,
‎पर जवोन के शव को छिपा देने से
‎जेमा के लिए स्थिति और बिगड़ गई।
‎मेरी किशोरावस्था में जो कुछ हुआ
‎उसके लिए मैं अपनी मां को दोषी मानती हूं।
‎मुझे दोस्त बनाने की इजाज़त नहीं थी।
‎मेरी मां सबकी जांच-पड़ताल करती थीं।
‎तो मैं घर पर ज़्यादा रहती थी।
‎एक यौन उत्पीड़न की वजह से
‎छोटी उम्र में सामाजिक स्तर पर शिकार बन जाना ‎बहुत मुश्किल हो सकता है।
‎फिर…
‎किसी भी सामाजिक संबंध से बचना।
‎एक तरह से, उसकी मां ने उसे बंदी बनाया हुआ था।
‎उसे ऐसी सुरक्षित जगह पर रखा
‎कि वह कुछ ज़्यादा ही हो गया। ‎वह बढ़ते-बढ़ते
‎भावनात्मक उत्पीड़न बन गया।
‎अपने बच्चे को कभी घर से बाहर निकलने ना देना।
‎उसे दोस्त बनाने ना देना,
‎जिससे बेबसी के हालात पैदा हो गए।
‎मुझे नहीं लगता कि इसमें कुछ दुर्भावनापूर्ण है।
‎मुझे नहीं लगता कि उनका रिश्ता कभी भी ‎स्वस्थ था।
‎मुक़दमे के वक़्त तक जेमा ने अपनी मां के ख़िलाफ़ ‎निरोधक आदेश फ़ाइल कर दिया
‎जेमा अपनी मां को "एक दुष्ट, चालाक औरत मानती है
‎जो कि नियंत्रित करने वाली और प्रतिशोधी है।
‎अगर उन्हें मौका मिले, तो वह मुझे मार डालेंगी। ‎मुझे यकीन है।
‎वे मुझे ऐसे ही दफ़ना देंगी ‎जैसे कि मेरे पति को दफ़नाया था।"
‎संभव है कि यह पंक्ति,
‎"वे मुझे ऐसे ही दफ़ना देंगी ‎जैसे कि मेरे पति को दफ़नाया था।"
‎जेमा का कबूलनामा हो कि
‎"उनकी वजह से मैं इसमें इतनी ज़्यादा फंस गई।"
‎मेरे मुक़दमे के दौरान,
‎मेरे माता-पिता से मेरे संबंध ख़राब थे।
‎मैं शराब पी रही थी।
‎ड्रग्स ले रही थी।
‎क्या मैं अब भी सोचती हूं कि मेरी मां मुझे मार देंगी ‎या मुझे खेत में दफ़ना देंगी?
‎नहीं।
‎हम बहुत दूर आ चुके हैं।
‎हमारा रिश्ता अब वैसा नहीं है।
‎अब हम वैसे लोग भी नहीं हैं।
‎मैं काफ़ी आगे बढ़ी हूं और वो काफ़ी आगे बढ़ी हैं।
‎एक अभिभावक के रूप में मैं बदल चुकी हूं
‎इस एहसास के साथ कि
‎एक वयस्क के साथ ऐसा व्यवहार सही नहीं था।
‎ये उनकी ज़िंदगी, उनकी पसंद, उनके निर्णय
‎और उनके नतीजे हैं।
‎मैं हमेशा नियंत्रण में रहना ‎और समस्या सुलझाना चाहती थी।
‎ख़ुद को जितनी हैं उससे ज़्यादा मुश्किलें क्यों देना?
‎यह बस…
‎यह मेरी समस्या नहीं है। ‎मुझे इसे ठीक करने की ज़रूरत नहीं है।
‎ज़ाहिर है, मैं अब सब अलग तरीके से करूंगी।
‎मैं पुलिस के ना आने के लिए उन्हें दोष देती हूं।
‎पर आख़िकार, मैंने ही उनसे कहा था, ‎"आपको आने की ज़रूरत नहीं है।
‎वह एक गलती थी।"
‎तो मैंने वह शुरू कर दिया।
‎मैंने झूठ के साथ शुरू किया।
‎और समय आ गया है कि ‎मैं यह स्वीकार करूं।
‎मैंने बहुत कुछ सीखा है,
‎जवाबदेही
‎और अपनी गलतियों से
‎सीख लेने में उसका महत्व।
‎जब से जेमा जेल गई है
‎मैंने उसमें बहुत सुधार देखा है।
‎जब मैं उससे मिलने जाती हूं, ‎तो वह बहुत ख़ुश होती है।
‎और वह गले लगती है और गाल चूमती है।
‎यह मेरी बेटी है। यह मेरा पहले वाला बच्चा है।
‎पहले इंटरव्यू के चार महीने बाद ‎जेमा और सवालों का जवाब देने को राज़ी हो गई
‎राज्य जेल की संपत्ति ‎घुसपैठ निशद्ध है
‎जब मैं पहली बार जेल आई,
‎तो ज़िंदगी बहुत मुश्किल थी।
‎पर जब मैंने अलग-अलग कार्यक्रम में ‎भाग लेना शुरू किया…
‎जैसे, मैंने महिला अधिकारिता में दाख़िला लिया…
‎तो मैं जेल की ज़िंदगी को दूसरे नज़रिए से देखने लगी।
‎यह एक सज़ा नहीं है,
‎यह पुनरसुधार है।
‎और यहां
‎मैंने जवाबदेही भी सीखी
‎क्योंकि सच यह है कि वे फ़ैसले मैंने ख़ुद लिए थे।
‎सिर के पीछे लगी गोली घातक थी।
‎उसकी ठुड्डी के नीचे लगी गोली घातक थी।
‎कि "रोमियो एंड जूलिएट" की तरह ‎बोल कर उसको बता ही नहीं पाया होगा
‎कि वह उससे प्यार करता है और वे दोनों साथ मरेंगे।
‎ऐसा नहीं हुआ।
‎"रोमियो एंड जूलिएट" जैसे कोई क्षण नहीं था ‎जब जवोन ने कहा,"क्या तुम मुझसे प्यार करती हो?"
‎उसने कहा, "हम दोनों साथ में मरेंगे, कुतिया। ‎मौत ही हमें जुदा करेगी।"
‎उसने यह कहा
‎जब वह मुझे इधर-उधर उछाल रहा था ‎और मुझे फ़र्श पर गिरा रहा था।
‎यह फ़ैसला करना मुश्किल है कि
‎किसका जीवन ज़्यादा महत्वपूर्ण है।
‎या आप अपनी ज़िंदगी के लिए लड़ें?
‎मुझे इस बात से नफ़रत है कि
‎मुझे हर सुबह उठना पड़ता है
‎यह जानते हुए कि मैंने किसी की जान ली है।
‎और उसके साथ, किसी ऐसे आदमी की जान ‎जिससे मैं प्यार करती थी।
‎मुझे याद है मैंने उससे कहा था,
‎"जेमा, जब पुलिस आए,
‎तो मुझे कहने देना कि यह मैंने किया है।"
‎उसने कहा, "नहीं, मां।
‎मैं नहीं करूंगी।"
‎मुझे सराहना है कि
‎मेरी मां ने मेरी मदद करके…
‎मुझे बचाने के लिए जो जोखिम उठाया।
‎उन्होंने सबकुछ दांव पर लगा दिया।
‎और सच कहूं तो,
‎मैं अपने बच्चों के लिए भी यही करूंगी।
‎मेरा मतलब, ऐसे नहीं, पर…
‎हम अपने बच्चों बचाने के लिए सब कुछ करते हैं।
‎जेमा डोनाह्यू को 2024 में ‎परोल मिलने की संभावना है
‎हमारी ज़िंदगी का वक़्त ‎ख़त्म होने ही वाला है और…
‎मैं मानती हूं कि आने वाले दिन अच्छे होंगे।